钦定古今图书集成/明伦汇编/官常典/第732卷 > 任志〈子存〉
## 钦定古今图书集成/明伦汇编/官常典/第732卷 > 任志〈子存〉

按《元史忠义传》：志，潞州人。岁戊寅，太师国王木华黎
略地至潞州，志首迎降，国王授以虎符，俾充元帅，收
辑山寨，数与金兵战，比有功。金尝禽其长子如山以
招之，曰：“‘降则尔子得生，不降则死’。志曰：‘我为大朝之
帅，岂爱一子’。亲射其子，殪之。木华黎尝召诸将议事，
志亦预征，道经武安，其县已反，为金志死之。国王闵”
之令其子存袭。庚寅岁，金将武仙攻潞州，存战死。辛
卯正月，有旨：“潞州元帅任存妻孥家属，令有司廪给，
仍赐第以居之。”十一月，以存父子死事，子立尚幼，先
官其侄成为潞州长官，待立长而还授之。成卒，授立
潞州长官，㐽金符。后历泽州尹，迁陈州，卒。